[{"text_idx": "#000000", "text": "Puidu ja metsa mu\u0308u\u0308k metsau\u0308histu abil"}, {"text_idx": "#000001", "text": "Metsalinnud saavad EV100 puhul kingituse"}, {"text_idx": "#000002", "text": "Erametsaliit teatas, et nende algatusel ning koolio\u0303pilaste, metsau\u0308histute ja teiste toetajate abiga tehakse Eesti Vabariigi juubeli puhul metsalindudele kingitus. U\u0308heskoos plaanitakse ehitada ja metsa viia 10 tuhat pesakasti."}, {"text_idx": "#000003", "text": "Eesti Erametsaliidu poolt algatatud projekt \u201eEesti 100 x 100 pesakasti erametsa\u201c raames viisid Pa\u0308rnu Su\u0308tevaka humanitaargu\u0308mnaasiumi o\u0303pilased Pa\u0308rnu Veteranide parki 26 lindudele mo\u0303eldud pesakasti. Ta\u0308na panevad Haapsalu po\u0303hikooli o\u0303pilased La\u0308a\u0308nemaal metsa u\u0308les 50 pesakasti. Need ko\u0303ik on noored ise tehnoloogiao\u0303petuse tundides valmistanud."}, {"text_idx": "#000004", "text": "Sobivate kohtade leidmisel ja pesakastide u\u0308lespanemisel aitavad o\u0303pilasi erametsaliidu liikmesorganisatsioonide, metsau\u0308histute esindajad. Pa\u0308rnus o\u0303pilasi juhendanud MTU\u0308 U\u0308hinenud Metsaomanikud juhatuse esimees Kadri-Aija Viik so\u0303nas: \u201eOsalised olid ro\u0303o\u0303msad ja pa\u0308ev soosis igati meie tegevust\u201c. Vaata galeriid Su\u0308tevaka o\u0303pilaste metsapa\u0308evast SIIT."}, {"text_idx": "#000005", "text": "Pesakastide meisterdamine on ka\u0308imas veel paljudes koolides. Erametsaliidu u\u0308leskutsele projektis osaleda on vastanud kokku 70 kooli u\u0308le Eesti. O\u0303petajatel ja o\u0303pilastel on suur huvi ettevo\u0303tmise vastu. \u201eNad on va\u0308ga entusiastlikud. Haapsalu po\u0303hikoolis said pesakastid valmis palju kiiremini, kui esialgu plaanisime,\u201d to\u0303i va\u0308lja erametsaliidu juhatuse esimees Mikk Link, kes on ka La\u0308a\u0308nemaa metsau\u0308histu tegevjuht."}, {"text_idx": "#000006", "text": "Vaata kaardilt, kas projektis osaleb ka Sinu kodukoha kool!"}, {"text_idx": "#000007", "text": "Erametsaliidu projekti raames plaanitakse metsalindudele kinkida 10 000 pesakasti, mis juubeliaasta jooksul saavad ka Eesti metsadesse u\u0308les pandud. Ko\u0303igil soovijatel on vo\u0303imalus projektis kaasa lu\u0308u\u0308a \u2013 selleks tuleks u\u0308hendust vo\u0303tta erametsaliiduga."}, {"text_idx": "#000008", "text": "Lisaks koolidele saavad projektiga liituda ka asutused, ettevo\u0303tted, organisatsioonid, pered ja so\u0303pruskonnad. Ta\u0308psema info osalemise kohta leiab erametsaliidu kodulehelt."}, {"text_idx": "#000009", "text": "Projekt \u201eEesti 100 x 100 pesakasti erametsa\u201c on kingitus Eesti Vabariigi 100. su\u0308nnipa\u0308evaks ning selle elluviimist toetavad Kodanikuu\u0308hiskonna Sihtkapital ja Riigikantselei EV100 korraldustoimkond."}, {"text_idx": "#000011", "text": "Su\u0308sinikukrediit ja uusmetsastamine \u2013 kas metsaomaniku uus tuluallikas"}]